Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iraan suurendab rahalist toetust palestiinlaste terrorirühmitustele,
et tõhustada nende kohalolu nn Läänekaldal.
Hezbollah süüdistab Iisraeli
tulevahetuses kohalike Liibanoni kristlastega.
See on viimane katse vältida vastutust oma mõrvarliku käitumise eest.
Rünnak Damaskuse lähedal
olevat hävitanud suure, Hezbollah'le kuulunud relvalao.
Iisraeli Kaitsejõud (IDF), Julgeolekuagentuur (ISA)
ja piiripolitsei eriüksused tegid öösel Läänekaldal, Juudas ja Samaarias
terrorismivastaseid reide - osana Iisraeli ulatuslikest jõupingutustest,
mille sihiks on terroristlike elementide väljajuurimine ebastabiilsetel aladel.
Operatiivtegevuse käigus võeti kinni üheksa terrorismis kahtlustatut.
Õnneks ei teatatud vigastustest
ja vahistatud anti üle ISA-le edasiseks ülekuulamiseks.
Vahepeal on palestiinlaste terrorirühmitused,
kes on seotud kas Hamasi või Iraani käsilase Palestiina Islamidžihadiga,
suurendanud värbamispüüdlusi Juudas, Samaarias ja Jordani orus,
kuna nad valmistuvat deklaratiivselt sõjaks Iisraeliga.
Pürgimused on hoogustunud
Palestiina omavalitsuse (PO) mõjuvõimu selge vähenemise taustal
üha enamates paikkondades kogu nn Läänekaldal.
See põlvkond januneb vastupanu okupatsioonile.
Oma esivanemate kombel vajab see põlvkond vaid veidi rahalist toetust,
muud midagi, kui rahastus kuskilt tuleb,
on see põlvkond valmis võitlema okupatsiooniga tuliselt ja jõuliselt.
Oluline on selgitada, et PO mõju vähenemine,
mis sisuliselt tekitab täitmisalti võimuvaakumi,
on tingitud palestiinlaste presidendi Mahmoud Abbasi
halvenevast tervislikust seisundist.
Kuigi mitmes Fatah' juhitud suures Palestiina linnas
käib juba ammu võimuvõitlus, ei jää konkureerivad rühmitused,
nagu Hamas ja Palestiina Islamidžihaad (PIJ),
käed rüpes istuma, vaid püüavad sisse hiilida.
Kuid ainus, millega nad suudavad veenda palestiinlaste peresid,
kes on jäänud truuks Fatah'le ja selle haigele juhile M. Abbasile,
on rahaline hüvitis, mida kinnitatud teadete kohaselt
maksab Iraan koos teiste globaalsete ja regionaalsete tahkudega,
kellel on omad huvid palestiinlaste sfääri mõjutamisel.
Läänekalda suhtes arvan, et Iraan osutab sarnaselt Hamasi ja PIJga,
et PO nõrkus aitab neil suurendada oma mõju Läänekaldal
ja Iisraelile väljakutse heita. Ses mõttes näeme ilmselt
Iraani toetuse suurenemist neile terrorirühmitustele.
Ajal, mil Palestiina elanikkond on paljudes küsimustes lõhestunud,
on valdava enamuse ühisnimetajaks endiselt "vaenulikkus Iisraeli suhtes".
Seetõttu rõhutavad toetuse eest võitlevad palestiinlaste rühmitused
üha enam suurt huvi terroritegevuse eskaleerimiseks Iisraeli vastu,
rõhutades samas ligipääsu välismaa toetusele,
mis meelitab kohalike huvi.
Meie, palestiina vastupanurühmitustes valmistume pidevalt
ja oleme kõigeks valmis,
et seista vastu sionistliku vaenlase igale reidile, sissetungile
või rünnakule meie rahva vastu Jeninis, selle pagulaslaagris
ja kogu Läänekaldal.
Meie tänu kuulub vastupanu ja selle järgijate tuumikule,
Sanaast Teheranini, nende rahastuse eest meile ja meie suurele rahvale.
Citrinowiczi sõnul, kes juhtis varem
IDFi luureteenistuse uurimis- ja analüüsiosakonna Iraani haru,
on Iraani jõupingutused süvendada oma mõju kogu nn Läänekaldal
osa tema strateegiast Iisraeli heidutamiseks.
Iraani strateegia on nn tuleringi loomine,
st et Iraan tahab kindlustada, et Iisrael on niivõrd heidutatud,
et ei hakka tema vastu tegutsema.
Seetõttu arendatakse Hezbollah' võimeid põhjas, Süürias
ja püütakse ka mõjutada stabiilsust Jordaanias,
ning nagu näeme praegu ka Läänekaldal ja Gazas.
Nii et see ei tähenda, et Iraan plaaniks rünnakut Iisraeli vastu,
vaid ta tahab tagada, et võib heidutada Iisraeli nii,
et see ei mõtlekski Iraani ründamisele. Nii et selles mõttes
on Iraani tegevus Läänekaldal seotud antud mentaliteediga.
Luureaametnike sõnul on ca 25 % Palestiina linna Jenini perekondadest
vandunud truudust Palestiina Islamidžihaadile,
mis saab ligi 90 % oma rahastusest Iraanist.
Ometi ei tule fakt, et neid peetakse Iraani käsilasteks,
terrorirühmitusele kasuks.
Seetõttu on PIJ viimases katses toetust suurendada
käivitanud palestiinlaste seas kampaania, kus väidetakse,
et rühmitus on lahinguväljal Iisraeli vastu iseenda peremees.
Saame raha Iraanist palestiinlaste vastupanuks
ja see on kõigile teada. Iraanil pole mingit pistmist Läänekaldal, Jeninis
või mujal toimuvaga; ja Iraan ei sunni meile ka midagi peale
võitluse intensiivsuse suhtes Läänekaldal.
Vahepeal - Iisraeli põhjarindel jätkab Iraani Liibanoni käsilane Hezbollah
Iisraeli-vastaste piiriprovokatsioonide võrrandi muutmist.
IDFi pressiesindus kinnitas, et üks oletatav Hezbollah' agent
lähenes Liibanoni piiri lähedal Metula kandis asuvale turvatarale.
Kahtlusalune viskas aia poole Molotovi kokteili.
See tekitas kerget kahju ühe drenaažitoru indikaatorkaablile
tara piirkonnas.
Regioonis tegutsenud IDFi väed tulistasid õhku
ja sundisid Hezbollah' agendi põgenema.
Kuigi pinged Liibanoni piiril Iisraeliga on endiselt kõrged,
pole siseriiklikud probleemid vähem heitlikud.
Eelmise nädala surmaga lõppenud vahejuhtum,
kus Hezbollah'le kuuluvat relvastust transportinud veoauto
kukkus ümber kristlaste Kahaleh' küla lähedal,
on selge märk sügavalt juurdunud sektantlikest pingetest.
Jooksime juhti aitama. Algul oli ainult tema.
Äkitselt tulid Hezbollah' liikmed meid püssidega eemale peletama,
karjusid ja sõimasid. Olukord muutus pingeliseks.
Kohalik mees oli aktiivne, kangelane. Ta kuulis tulistamist oma maja ees
ja tuli vaatama. Juhtus, mis juhtus.
Mainitud Fadi Bejjani lasti maha ja tapeti Iraani toetatud võitlejate poolt,
kes püüdsid iga hinna eest veoauto lasti kindlustada.
Bejjani matustel aga rõhutas üks Kahaleh' elanik vajadust
pingete leevendamiseks Hezbollah'ga,
kuna Liibanoni sattumine järjekordsesse kodusõtta
pole kellegi huvides.
Fadi on kangelane. Kogu Liibanoni märter.
Ta pole mingi ühe grupi märter, nagu mõned püüavad öelda.
Fadi minevik on auväärne. Ta on tõeline liibanonlane,
pärit siit külast. Kahjuks arvan,
et toimunu johtus olukorra mitte mõistmisest.
Pingeid pole vaja, kõik peaksid rahulikuks jääma
ja lahendama asju mõistlikult, sest suurem probleem
pole kellegi huvides. Me ei aktsepteeri seda.
Oluline on märkida, et Kahaleh' küla lähedal toimunud tulevahetuses
hukkunud Hezbollah' agent
maeti Beiruti valdavalt šiiitlikus Dahie linnaosas asuvale kalmistule.
Ja kuigi ta vastutas täielikult
Liibanoni kristlaste vastu suunatud jultunud rünnaku eest,
püüdis Iraani käsilane süüd tõrjuda väites, et tegu on Iisraeli vandenõuga.
See on sionistlik kuritegu Iisraeli agentide poolt Liibanonis,
sest see Hezbollah'le kuuluv veok liikus rahvusvahelisel maanteel.
Kellelgi pole õigust sellega reeturlikult käituda.
Jah, nimetan toimunut reeturlikuks.
Pühapäeval koidu ajal teatas Süüria režiimi uudisteagentuur SANA,
et Damaskuse lähistel kuuldi plahvatusi,
täpsustamata siiski toimunu üksikasju.
Rünnak toimus pühapäeval kell 4.30, kui esialgsele plahvatusele
järgnesid väidetavalt ligi kaks tundi kestnud plahvatused.
Veidi hiljem, kell 8.00, teatas Venemaa veebileht Sputnik,
et rünnaku eest Damaskuse lähistel vastutavad Iisraeli Õhujõud.
Olemasoleva konfliktivältimis- mehhanismi kohaselt
teavitab Iisrael Venemaad enne mis tahes rünnakut Süürias,
vältimaks intsidente kahe armee vahel.
Ometi ei kinnitanud ega eitanud IDFi esindus oma väidetavat vastutust,
kui neilt kommentaari palusime.
Londonis asuv Süüria Inimõiguste Vaatluskeskus teatas,
et kui Iisrael oli rünnaku taga, kasutati maa-maa tüüpi täppisraketti,
mis tabas Hezbollah'le kuuluvat olulist relvaladu Damaskusest läänes.
Lisaks märkis Süüria vaatluskeskus, et lao sisu,
mille kogumiseks võis Iraani käsilasel kuluda kuid, hävines täielikult.
Aitäh, et vaatasite TV7 Iisraeli Uudiseid!
Märgiksin, et TV7 Iisrael on annetuspõhine teenistus.
Kui meie saated teid õnnistavad ja soovite aidata neid eetris hoida,
kaaluge annetamist.
Seda saab teha meie veebilehel www.tv7israelnews.com.
Lisaks kutsun paluma rahu ja päästet Jeruusalemmale ja Iisraelile.
Olen Jonathan Hessen. Õnnistatud nädalat! Homseni!
Tõlge: Monika Jaaguri